 बच्चें दे अधिकारें गी सुरक्षित करने इच कोई बी कनून उसले तक्कर कामयाब नेई होई सकदा ऐ जिसले तक्कर बचारधारा इच तबदीली नेई औग।  एह् सब छड़ा स्हेई चाल्ली दी जागरूकता कन्नै संभव ऐ।  हर कुसै गी शिक्षित करियै उसगी बच्चें दे अधिकारें जे बारे इच दस्सने दी जरूरत ऐ ते इस गित्तै सभनें थमां पैह्‌लें तां एह् गल्ल स्वीकार करनी ऐ जे बच्चे छड़े खड़ौना नेई हैन बलके इन्सान न जिंदियां भावनां ते एह्‌सास होंदे न।  स्कूल जां घरें इच बच्चें गी प्रताड़ित करने दी प्रवृत्ति इस आस्तै बधा करदी ऐ की के इस उप्पर ध्यान नेई दित्ता जा करदा ऐ।  एह् इक धारना बनी गेई ऐ जे बच्चें गी सजा देना जरूरी ऐ।  घरें ते स्कूलें इच इस्सै धारना दे कारण बच्चें गी कारपोरेल सजा भुगतनी पौंदी ऐ।  इस गल्लै इच शिक्षकें गी छड़ी अपनी शैक्षिणक योग्यता दे अधार उप्पर भरथी कीता जंदा ऐ।  भरथी दे समें इस गल्लै दा कोई ध्यान नेई रक्खेआ जंदा ऐ जे शिक्षक दी मानसिक स्थिति कनेही ऐ ते क्या उस इच बच्चें दे कन्नै उचित व्यवहार करने दी योग्यता ऐ।  प्राइवेट ते सरकारी स्कूलें इच शिक्षा ते मेरिट दे आधार उप्पर शिक्षकें गी भरथी है नेई कीता जंदा ऐ बलके इस्सै आधार उप्पर उंदी तरक्की बी होंदी ऐ।  शिक्षकें दे व्यवहार दी कमीं ते बड्डे पासेआ हिंसा बर्बरता ते अहसनशीलता दा छड़ा स्कूलें ते घरें इच गै अंत नेई होना चाहिदा बलके कालेजें इच बी इसगी खतम कीता जाना चाहिदा।  बच्चा उस्सै गल्ल दा अनुसरण करदा ऐ जेह्‌ड़ा ओह् दिखदा ऐ ना गै उस गल्लै दा जेह्‌ड़ी ओह् सोचदा ऐ।  अगर ओह् दिक्खदा ऐ जे बड्डे अदमिजाज ते हिंसक न तां ओह् इस थमां बी मता बदमिजाज ते हिंसक होने दी कोशश करदा ऐ।  हिंसक रैगिंग, कत्ल ते खराब ड्राइविंग दियां बारदाता ते आत्महत्यां इस्सै थमां प्रेरित होंदियां न। 